JayJayThrowThrow/commonwealth-wiki-mix huggingface dataset:
ایم 16

امریکہ اور یورپ میں کثرت سے استعمال ہونے والی ایک خودکار بندوق ہے جو اپنی حدّ مار اور نشانہ کی درستی میں اپنی حریف کلاشنکوف پر فوقیت رکھتی ہے۔ بائیں|200px|تصغیر| ایک ایم 16 بندوق

امریکی افواج کی تخلیق کردہ یہ ہلکے وزن کی بندوق ہے جس کا نظام گیس کی قوت سے چلتا ہے۔ اس میں 5.56 کی گولیاں استعمال کی جاتی ہیں۔ اس کی تیاری میں فولاد (Steel)، ایلمونیم اور پلاسٹک استعمال ہوتا ہے۔ 1957 سے آج تک اس میں کئی تبدیلیاں ہو چکی ہیں اور اس کے نئے اور جدید ماڈل دستیاب ہیں۔ اس بندوق کے ساتھ M-203 قسم کا گرنیڈ لانچر بھی منسلک کیا جا سکتا ہے جس کی مدد سے یہ مشین گن سے ایک ہلکی توپ میں تبدیل ہوجاتی ہے اور اس کی ہلاکت خیزی میں کئی گنا اضافہ ہو جاتا ہے۔ بائیں|250px|تصغیر| ایک ایم 16 بندوق گرنیڈ لانچر کے ساتھ

تاہم اس کو دست بدست لڑائی میں استعمال نہیں کیا جا سکتا کیونکہ ہلکی ہونے کی وجہ سے اس کے ٹوٹ جانے کا خطرہ ہوتا ہے۔
جدید ماڈل

* M16A1


زمرہ:آتشیں اسلحہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایف این ہرسٹل آتشیں اسلحہ
زمرہ:سرد جنگ کے ہتھیار
زمرہ:ویت نام جنگ کا فوجی سازوسامان
زمرہ:ریاستہائے متحدہ کی عسکری تاریخ
قنوطیت

قنوطیت (pessimism) ایک ایسے رجحان یا رویۓ کو کہا جاتا ہے جس میں وہ شخصیت، زندگی کے کسی بھی انفرادی یا اجتماعی پہلو کے بارے میں سوداویت پسند (malencholic) خیالات رکھتی ہو۔ یہاں اس بات کو مدنظر رکھنا اہم ہے کہ قنوطیت اور سوداویت ایک دوسرے کے متبادل ہو بھی سکتے ہیں اور نہیں بھی۔ اس کی وجہ یہ ہے کہ اپنے عام اور کسی حد تک طبی مفہوم کے لحاظ سے، قنوطیت اصل میں ایک قسم کے مایوس، یاس پسند، نا امید اور منفی سوچ کے حامل رویئے کو کہا جاتا ہے جو لازمی نہیں کہ کسی شدید طبی یا نفسیاتی مرض کی وجہ سے ہی ہو بلکہ بسا اوقات تو یہ لفظ یعنی قنوطیت یا اس کے متبادلات جیسے یاس پسندی، منفی رویہ اور مایوس وغیرہ بلا کسی طبی تشخیص کے بھی ادا کیے جاتے ہیں؛ اس کے برعکس سوداویہ ایک ایسی حالت ہے جس کو ماضی میں بھی ایک شدید نفسیاتی کیفیت میں شمار کیا جاتا تھا اور آج بھی اس کو کبیر اكتِئابی اضطرابات (major depressive disorders) میں شمار کیا جاتا ہے۔

قنوطیت کا لفظ، قنوط سے بنا ہے جس کے معنی یاس اور مایوسی کے ہوتے ہیں اور اسی سے قنوطی اور قنوطیت کے الفاظ اخذ کیے جاتے ہیں۔ قنوطیت کا تلفظ، ق اور ن پر پیش اور ی پر تشدید کے ساتھ قُنُو + طی + یَت ادا کیا جاتا ہے۔ قنوطیت (pessimism) کا مذکورہ بالا شخصی رجحان والے نفسیاتی مفہوم کے علاوہ ایک فلسفیانہ مفہوم بھی ہوتا ہے جس کے تحت قنوطیت سے مراد اس مسلک یا doctrine کی ہوتی ہے جس کے عقیدے کے مطابق یہ دنیا، منفیت اور برائی سے بھری ہوئی ہے اور یہ کہ تمام چیزیں، بدی یا برائی کی جانب مائل ہیں؛ اس فلسفیانہ مسلک کو، رجائیت (optimism) کا متضاد کہا جا سکتا ہے۔
حوالہ جات

زمرہ:اخلاقی نظریات
زمرہ:تشویق
زمرہ:جذبات
زمرہ:علمیات
زمرہ:فلسفہ حیات
زمرہ:ویکی ڈیٹا سے مختلف مختصر وضاحت
آئ-اے-ایس 17

بین الاقوامی معیار برائے اکاؤنٹ سازی- سترہ یا لیزز
مقصد

1 - اس اکاؤنٹنگ معیار کا مقصد لیسیز اور لیسرز کے لیے لیزوں پر مناسب اکاؤنٹنگ پالیسیاں اور ڈسکلوژرز متعارف کرانا ہے -
دائرۂ کار

2 –اس معیار کا اطلاق ذیل میں درج لیزوں کے علاوہ تمام لیزوں پر ہونا چاہیے :

(الف) مادنیات، تیل، قدرتی گیس اور ایسی ہی دیگر نان-ری جینریٹو وسائل کو
تلاش کرنے کے لیے کی گئی لیزیں -

(ب) موشن پکچر فلموں، وڈیو ریکارڈنگ، ناٹک، مینو اسکرپٹس، جملۂ حقوق، پیٹنٹز کے لائسینسی معاہدے۔

تاہم اس معیار کو مندرجہ ذیل چیزوں کے لیے پیمائش کا معیار نہیں بنایا جا سکتا:

(الف) وہ جائداد، لیسیز نے جس کی اکاؤنٹسازی آؤ-اے-ایس چالیس: چالیسویں میعار کے تحت بطور جائداد برائے سرمایاکاری کی ہو(دیکھیے آؤ-اے-ایس چالیس)؛

(ب) وہ جائداد برا‎ئے سرمایاکاری لیسرز نے جس کی اکاؤنٹسازی بطور آپریٹنگ لیز کی
ہو؛

(ج) وہ حیاتیاتی اثاثے لیسرز نے جس کی اکاؤنٹسازی بطور فائنینس لیز کی ہو؛

یا

(د) وہ حیاتیاتی اثاثے لیسیز نے جس کی اکاؤنٹسازی بطور آپریٹنگ لیز کی ہو
(دیکھیے آؤ-اے-ایس اکتالیس۔

3 –یہ معیار ان معاہدوں پر بھی لاگو ہوگا جو اثاثوں کا حقّ استعمال منتقل کرنے کے باوجود اس کے کہ آپریشن اور مینٹیننس سے منسلک لیسر کی خدمات لی جاتیں ہوں۔ اس معیار کا اطلاق ان معاہدوں پر نہیں ہوتا جو دراصل کانٹریکٹ برائے خدمات ہیں اور ح‍قّ استعمال لیسیز کو منتقل نہیں کرتے۔
حوالہ جات
کراچی اپ ڈیٹس ڈاٹ کام

کراچی آپ ڈیٹس ڈاٹ کام شہر کراچی کی تازہ ترین خبریں اور بنیادی معلومات پرمشتمل اردوویب سائٹ ہے۔ جو اپریل 2007 سے قارئین کو باخبر رکھنے میں مصروف ہے۔ اس کی ٹیم میں سینئر صحافی اور معروف کالم نگار شامل ہیں۔

23 مارچ 2010 کو یوم پاکستان کے موقع پر اس کے انگریزی ورژن کا آغاز کیا گیا۔
مارچ 2010 میں عافیہ صدیقی کی رہائی کے لیے آواز بلند کرنے اور بہترین رپورٹنگ کے اعتراف میں کراچی آپ ڈیٹس کو “ڈاکٹر عافیہ پراءڈ آف پرفارمینس ایوارڈ“ دیا گیا۔

اسی ادارے کے زیراہتمام ماہنامہ کراچی آپ ڈیٹس میگزین بھی شایع کیا جاتا ہے/
بیرونی رابطے

کراچی آپ ڈیٹس ڈاٹ کام

زمرہ:صحافت
زمرہ:ضلع کراچی
آئبوپروفین

آئبوپروفین دوائی ہے۔ یہ درد کے خلاف دوائی ہے۔ یہ دوائی دردوں کے لیے ہے۔
آئبوپروفین سر درد اور دانت کے درد اور ماہواری کے درد اور جوڑوں کے درد اور پٹھے کے درد اور سوجن کے لیے استعمال ہوتی ہے۔
استعمالات

آئبوپروفین بخار مٹانے کے لیے بھی استعمال میں آتی ہے۔ اس لیے دوائں انفلوینزا کے خلاف ایبوپروفین بھی شامل کرتے ہیں۔
احتیاطات

اگر عورت حاملہ ہے تو اس عورت کو آئبوپروفین کے استعمال کے بارے میں ڈاکٹر سے پوچھنے کی ضرورت ہے۔
اگر جوڑوں میں سوجن ہے تو ایبوپروفین کا استعمال ڈاکٹر سے مشورہ کرنا چاہیے۔
ممانعت

اگر شخص کو گدے کی بیماری یا جگر کی بیماری یا دل کی بیماری یا قرحۂ ہضمی (peptic ulcer) یا بلند فشار خون ہے تو آئبوپروفین کا استعمال منع ہے۔
خوراک

آئبوپروفین کا شکلیں مختلف ہیں۔ گولی اور سفوف اور جل بالغ کے لیے ہیں اور بارہ سالوں تک کے بچوں کے لیے صرف شربت ہے۔ آئبوپروفین کی روز کی خوراک کی مقدار پچاس کلوگرام سے زیادہ وزنی فرد کے لیے 1200 ملی گرام سے 2400 ملی گرام تک ہے۔ سب سے بڑی آئبوپروفین کی خوراک 30 کلوگرام کے بچوں کے لیے 500 ملی گرام ہے۔


زمرہ:آر ٹی ٹی
زمرہ:برطانوی ایجادات
زمرہ:دوائیات
زمرہ:عالمی ادارہ صحت کی بنیادی ادویات
زمرہ:علم الادویہ
زمرہ:ویکیپیڈیا مضامین مع LCCN شناخت کنندگان
زمرہ:ویکی ڈیٹا سے مختلف مختصر وضاحت
تجرباتی سافٹ ویئر

مصنع مشترکہ (shareware) سے مراد، حقوق نسخہ (copyright) کے حامل ایسے مصنعات لطیف (softwares) کی ہوتی ہے جس کی بلا معاوضہ تقسیم کاری تو کی جاتی ہے لیکن ایسا (عموما) تجرباتی اور آزمائشی (trial) بنیادوں پر کیا جاتا ہے اور یا پھر انکا مقصد کاروباری لحاظ سے صارف کو راغب کرنے کے لیے یہ موقع فراھم کرنا ہو سکتا ہے کہ وہ مکمل فعال سافٹ ویئر خریدنے سے قبل چاہے تو مصنع مشترکہ کی مدد سے اس کی آزمائش کر سکتا ہے۔ عام طور پر ایسے مصنعات لطیف اپنی فعالیت، دستیابی اور یا پھر استعمال میں سہولت کی مکمل خدمات رکھنے کی بجائے مذکورہ بالا خصوصیات میں کسی نا کسی حد تک محدودیت کا شکار ہوتے ہیں یا یوں بھی کہہ سکتے ہیں کہ ان میں کسی حد اپنی مکمل فعالیت سے محرومی اور طرازی قیود (technical restrictions) پائی جاتی ہیں۔ مصنع مشترکہ کی اصطلاح، مشترکہ اور مصنع یعنی ware کے الفاظ کا مرکب ہے اور اسے سب سے پہلے Bob Wallace نے متعارف کرایا تھا۔
اقسام

ٹرائل ویئر

ایک ایسا سافٹ ویئر ہوتا ہے، جو مخصوص وقت تک کے لیے مفت استعمال کیا جا سکتا ہے۔ اس کے بعد وہ خودکار طور پر کام کرنا بند کر دیتا ہے۔ اب صارف اگر چاہے تو اس کی قیمت ادا کر کے کہ متعلقہ ادارہ سے رمز (کوڈ/سیریل کی) طلب کر سکتا ہے۔ جس سے اس کا نسخہ باقاعدہ اس ادارہ کے پاس مندرج (رجسٹرڈ) ہو جاتا ہے۔ اس کے بعد ہی صارف اس سافٹ ویئر کو استعمال کر سکتا ہے۔

زمرہ:اجازہ سافٹ ویئر
زمرہ:سافٹ ویئر
زمرہ:سافٹ ویئر کے اجازت نامے
زمرہ:مفت اشیا اور خدمات
زمرہ:ویکی ڈیٹا سے مطابقت رکھنے والی مختصر تفصیل
کبیر اكتِئابی اضطراب

کبیر اكتِئابی اضطراب (major depressive disorder) یا صرف ڈپریشن ایک ذہنی عارضہ ہے جس میں کم سے کم دو ہفتوں تک اداسی کی علامت کا مستقل موجود ہونا ضروری ہے۔ اس کے ساتھ ساتھ عزت نفس کا کم ہونا، عام طور پر پسندیدہ مشغلوں میں عدم دلچسپی، کم توانائی اور بغیر کسی ظاہری وجہ کے درد کا ہونا بھی شامل ہے۔کچھ لوگوں کبھی کبھی جھوٹے خیالات بھی آتے ہیں یا ایسی چیزیں سنائی دیتی ہیں جو اور لوگ نہیں سن سکتے ۔کچھ لوگوں میں ڈپریشن کے سالوں جتنا لمبا عرصہ بھی ہوجاتا ہے جس میں وہ نارمل رہتے ہیں اور کچھ لوگوں کو مسلسل ڈپریشن کی علامات رہتی ہیں۔یہ بیماری لوگوں کی ذاتی زندگی، کام، پڑھائی اور اس کے ساتھ نیند، کھانے کی روٹین اور عمومی صحت پر بھی منفی اثر ڈال سکتی ہے۔ تقریباً ٢-٨ ٪ لوگ اس وجہ سے خود کشی کر لیتے ہیں۔۔
حوالہ جات

زمرہ:اکتئاب
زمرہ:پژمردگی (نفسیات)
زمرہ:غیر طبعی نفسیات
زمرہ:نفسیاتی امراض
زمرہ:آر ٹی ٹی
زمرہ:ویکی ڈیٹا سے مختلف مختصر وضاحت
نوبت (ضدابہام)

نوبت کا لفظ episode کے متبادل آتا ہے۔ اور اس کی جمع نوائب (episodes) کی جاتی ہے۔ سائنسی مضامین میں بالعموم اور طبی مضامین میں بالخصوص اس لفظ سے مراد ایک ایسے اظہار، وقت یا مظہر کی ہوتی ہے جس میں مسلسل واقع ہونے والے واقعات (مثال کے طور پر کوئی جسمانی یا امراضی کیفیت) سے تعلق رکھنے والا وہ واقعہ واضح طور پر آشکار یا نمودار ہوا ہو یا ہوتا ہو جیسے کہ پھیپھڑوں کی کسی بیماری کے دوران کھانسی کے واقعات کا نمودار ہونا اور اگر کھانسی کے یہ واقعات ٹھنڈی ہوا میں واقع ہوتے ہوں تو ان کو نوائب کھانسی کہا جائے گا، بعض اوقات اس کیفیت کے لیے کھانسی کا دورہ، جیسے کلمات بھی استعمال کیے جاتے ہیں۔
حوالہ جات
جنون

تصغیر|بزرگی کے فریب میں مبتلا مریض غلطی سے یہ سوچ سکتے ہیں کہ وہ حقیقت میں اس سے کہیں زیادہ طاقتور ہیں (جنون عظمت)۔
جنون (mania / جمع: جنائن) کو طب نفسی میں ایک شدید مزاجی مرض کی حیثیت سے تسلیم کیا جاتا ہے اور اس مرض کی نمایاں علامات میں ؛ انشرح (elation)، اشتعال (agitation)، فرط ہیجان (hyperexcitability)، فرط سرگرمی (hyperactivity) اور خیالات و گمان کی آمد و پیداوار میں بڑھی ہوئی روانی کے ساتھ گفتار و کلام میں تیزی جیسی کیفیات شامل ہوتی ہیں۔ خیالات و گفتار میں تیزی و بیچینی کی کیفیت کو علم طب میں پروازِ افکار (flight of ideas) جیسی اصطلاح کے نام سے یاد کیا جاتا ہے۔ اس سے اسم صفت، مجنون (manic) بنایا جاتا ہے اور اس کی جمع مجانین کی جاتی ہے۔
مزید دیکھیے

* پاگل پن
* اضطراب عقلی
* اضطراب ذہنی
* شیزوفرینیا
* غم
* غصہ
* غرور
* توہین
* اداسی
* کینہ پروری
* قناعت
* اعتماد
* بائی پولر ڈس آرڈر
* پژمردگی
* خوشی
حوالہ جات

زمرہ:نفسیاتی امراض
زمرہ:ویکی ڈیٹا سے مطابقت رکھنے والی مختصر تفصیل
E (ریاضیاتی دائم)

بائیں|چوکھٹا|eایسا منفر عدد a ہے کہ فنکشن \ f(x) = a^x (نیلی) کا مشتق (مماسی لکیر کی مائل) نقطہ x=0 پر 1 کے برابر ہے۔ مقابلہ کے لیے فنکشن 2x (نقطہ ... منحنی) اور فنکشن 4x (۔ ۔ منحنی) دکھائی گئی ہیں؛ یہ مائل 1 والی سرخ لکیر کے مماسی نہیں۔

ریاضیاتی دائم e ایسا منفرد حقیقی عدد ہے کہ دالہ ex کی قدر اس کے مماسی لکیر کے مائل کے برابر ہو گی، x کی تمام اقدار کے لیے۔ جامع طور پر، ایسی واحد فنکشن جن کا مشتق ان کے اپنے برابر ہو، کی ہیئت Cex ہو گی، جہاں C کوئی دائم ہے۔ اس طرح تعریف شدہ فنکشن کو اَسّی دالہ کہتے ہیں اور اس کی اُلٹ فنکشن کو قدرتی لاگرتھم یا اساس e پر لاگرتھم کہتے ہیں۔ عدد e کو درج ذیل متوالیہ کی حد کے طور پر بھی یوں تعریف کیا جاتا ہے :
: e = \lim_{n\to\infty} \left(1+\frac{1}{n}\right)^n.
عدد e غیر ناطق بلکہ ماروائی ہے اور اس کی قدر 5 اشاریہ جگہ تک یہ ہے :
: e \approx 2.71828
بیرونی روابط

* Earliest Uses of Symbols for Constants Jan. 13, 2008


زمرہ:ریاضیاتی دائم
زمرہ:کامنز زمرہ جس کا ربط ویکی ڈیٹا پر ہے
زمرہ:لیونہارڈ اویلر
زمرہ:ویکی ڈیٹا سے مختلف مختصر وضاحت
حقیقی عدد

بائیں|تصغیر|120px|A symbol of the set of real numbers
دائیں|تصغیر|350px|Real numbers can be thought of as points on an infinitely long number line.
ریاضیات میں حقیقی عدد قدر ہے جو مسلسلہ پر ایک مقدار کی نمائندگی کرتا ہے، جیسا کہ 5 (ایک صحیح عدد)، 4/3 (ایک ناطق عدد جو صحیح عدد نہیں)، 8.6 (ناطق عدد جو اعشاریہ نمائندگی میں ہے)، (\sqrt{2}\,، 2 کا مربع جذر، ایک الجبرائی عدد جو ناطق نہیں) اور π (3.1415926535) ایک ماروائی عدد)۔ حقیقی اعداد کو لامتناہی لکیر پر نقاط کے طور پر سمجھا جاتا ہے۔ اس لکیر کو عدد لکیر یا حقیقی لکیر بھی پکارا جاتا ہے۔
.
حوالہ جات

زمرہ:ابتدائی ریاضیات
زمرہ:اعداد
زمرہ:حقیقی اعداد
زمرہ:ویکی ڈیٹا سے مختلف مختصر وضاحت
پروازِ افکار

علم طب و طب نفسی میں پرواز افکار (flight of ideas) سے مراد ایک ایسی گفتگو کی ہوتی ہے کہ جو بلا کسی موزوں وقفے کے تیز رفتاری سے مسلسل اور لگاتار جاری رہے اور اچانک ایک موضوع سے دوسرے موضوع پر پرواز کرتی رہے، ایک کے بعد دوسرے موضوع کی یہ تبدیلیاں اچانک اور بلا کسی بیرونی منبہ (stimuli) کے ہوا کرتی ہیں یعنی موضوع اچانک تبدیل ہو جانے کی کوئی منطقی وجہ سمجھ میں نہیں آتی۔ اس قسم کی گفتگو عام طور پر بیساختہ اور ارد گرد کے ماحول سے بے نیاز ہوتی ہے مگر اس میں قابل ادراک مشارکتیں (discernible associations) تو پائی جا سکتی ہیں یعنی گفتگو کے پس پردہ، مریض کی آگہی (perception) کے عمل دخل کا مشاہدہ کیا جا سکتا ہے لیکن یہ قابل فہم مشارکتیں اپنی نوعیت میں سطحی ہوتی ہیں، ایسا محسوس ہوتا ہے کہ جیسے مریض الفاظ سے شغل (play on words) کر رہا ہے اور صوتی طور پر مشابہ الفاظ کی مبہم تفاسیر کر کہ گفتگو کو طول دے رہا ہے۔ اس کے علاوہ اس قسم کی گفتگو میں خیالات کی پراگندگی اور انتشار (distractions) کی کیفیات بھی نمایاں ہوتی ہیں۔ اگر مرض کی شدت زیادہ ہو تو پھر اس میں نظم و ضبط اور جملوں کی آپس میں ترتیب و ربط کا فقدان پیدا ہو جاتا ہے یعنی یہ گفتگو ؛ ناقابل فہم، بینظم (disorganized) اور بے ربط (incoherent) ہو جاتی ہے۔ ایسا عام طور پر جنونی نوائب (manic episodes) میں دیکھنے میں آتا ہے، اس کے علاوہ اشیزوفرینیا کے جنونی مرحلے (manic phase of schizophrenia) کے دوران بھی ایسی بے نظمی دیکھنے میں آتی ہے۔
مزید دیکھیے

* جنون
* شیزوفرینیا
حوالہ جات

زمرہ:نفسیاتی امراض
زمرہ:طب نفسی
مسیحا مختلط

مسیحا مختلط (messiah complex) ایک ایسی نفسیاتی کیفیت یا صورت حال کو کہا جاتا ہے جس میں متاثرہ شخصیت خود کو مسیحا (savior) تصور کرنے لگتی ہے؛ نجات دہندہ ہونے کی یہ خود فریبی اصل میں ایک ذھانی (psychotic) بیماری کی وجہ سے پیدا ہوتی ہے جس کو وھام (delusion) کہا جاتا ہے اور بذات خود اس بیماری کو، شیزوفرینیا کی تشخیصی علامات میں شمار کیا جاتا ہے۔ مسیحا مختلط کو عقدۂ مسیحا بھی کہا جاتا ہے۔ نجات دہندہ ہونے کے اوھام مختلف اشخاص میں مختلف نوعیت سے سامنے آسکتے ہیں؛ کچھ مریض خود کو اپنے شعبۂ زندگی کا نجات دہندہ سمجھتے ہیں، کچھ ایک مخصوص زمانے کے ليے خود کو مسیحا یا نجات دہندہ سجھتے ہیں جبکہ کچھ خود کو ساری دنیا کے ليے نجات دہندہ تصور کرتے ہیں۔ اگر کوئی شخصیت خود مسیحا ہونے کا دعوی نہیں بھی کرتی ہو مگر اس کے قرب و جوار (جیسے کسی فرقے کے راہنما کے پیروکار) کے افراد کے تصور میں وہ نجادت دہندہ کی حیثیت اختیار کر چکی ہو تو بھی ایسی صورت حال کو، مسیحا مختلط ہی تسلیم کیا جاتا ہے۔
عالمگیری

عقدۂ مسیحا، مسیحا مختلط یا messiah complex کے نام سے ابتدائیییییی طور پر گو ایسا ابہام پیدا ہو سکتا ہے کہ یہ مرض خود کو حضرت عیسی سمجھنے اور مسیحی مذہب سے تعلق رکھنے والوں تک محدود ہے، جبکہ یہ طب نفسی سے تعلق رکھنے والی کیفیت کسی بھی مذہب، فرقے، گروہ یا عقیدے سے تعلق رکھنے والے افراد کو متاثر کر سکتی ہے اور اسے psychosis میں عالم گیر حیثیت کا حامل تسلیم کیا جاتا ہے۔ فی الحقیقت اس اصطلاح کا مفہوم، نجات دہندہ مختلط (savior complex)، کا ہی لیا جاتا ہے چونکہ نا صرف انگریزی میں messiah کا لفظ savior کا متبادل بن چکا ہے بلکہ اردو میں بھی مسیحا کا لفظ (حضرت عیسی کے معجزات کے باعث) عام طور پر نجات دہندہ کے ليے بھی آتا ہے، بعض اوقات اس میں طبیب کی مراد بھی شامل ہوتی ہے (دیکھیے مسیح)۔ اور چونکہ قریب قریب تمام ابراھیمی اور غیر ابراھیمی مذاہب میں کسی نا کسی صورت میں ایک نجات دہندہ (یا تمام انسانی مسائل کے مخلص) کا تصور پایا جاتا ہے اس ليے اس مذہب مائل delusion میں مبتلا افراد ہر مذہب میں پائے جاتے ہیں؛ اور ان میں چند مشہوری کی بلندیوں پر پہنچنے والے مسیحیت، یہودیت، اسلام، بدھ مت اور ہندو مت میں آج بھی اپنے پیروکاروں کا ایک وجود رکھتے ہیں جن میں سے کچھ نے مسیحا ہونے کا، کچھ نے مہدی، کچھ نے گوتم بدھ ہونے کا دعوی کیا۔
حوالہ جات

زمرہ:عقیدۂ مسیح
زمرہ:نرگسیت
زمرہ:نفسیاتی امراض
زمرہ:طب نفسی
زمرہ:عوامی نفسیات
زمرہ:پیچیدگی (نفسیات)
زمرہ:ویکی ڈیٹا سے مختلف مختصر وضاحت
مسیح (ضد ابہام)

* مسیح سے مراد اردو میں عام طور پر حضرت عیسی کی لی جاتی ہے اور چونکہ تاریخی دستاویزات میں درج، عیسی کے معجزات میں مردوں کو زندہ کردینا اور نابیناؤں کو بینائی عطا کرنا بھی شامل ہیں اسی بچانے یا نئی زندگی عطا کرنے کے تصور سے اردو میں یہ لفظ مسیح (مسیحا) بطور نجات دہندہ کے بھی متبادل استعمال میں دیکھا جاتا ہے۔
* اسی بچانے والے کے تصور سے بڑھ کر یہ لفظ مسیحا، طبیب کے لیے بھی ادا کیا جا سکتا ہے اور کسی اور نجات دہندہ کے لیے بھی اور ایسا کرنے کے دوران عام طور پر کسی قسم کا مذہبی پس منظر یا نظریہ شامل نہیں ہوتا۔
* مسیح بطورنجات دہندہ، انگریزی میں اس کا متبادل لفظ messiah آتا ہے جو مذکورہ بالا وجوہات ہی کی بنیاد پر savior کے طور پر بھی ادا کیا جاتا ہے۔ اس لیے ہر مذہب میں جس آنے والے کا انتطار کیا جاتا ہے اسے مسیح کہا جاتا ہے۔
اشتقاقیات

اپنی اصل الکلمہ میں مسیح کا لفظ عربی ہی کے ایک لفظ، سیح (سَی + یح) سے ماخوذ ہے جو بذات خود سح سے بنا ہوا لفظ ہے۔ سح کے بنیادی معنی ؛ (کچھ) لگانے، پھیرنے، ڈالنے (smear) اور بہاؤ، سیلان (flow) وغیرہ کے ہوتے ہیں۔ سح کے اول الذکر معنوں یعنی پھیرنے سے عربی اور اردو میں لفظ مسح (anointing)بھی بنایا جاتا ہے۔ جبکہ اس کے بعد الذکر معنی یعنی بہاؤ کا مفہوم اختیار کرتے ہوئے اسی سے سیح بنایا جاتا ہے جس کے معنی، چلانے والے کے ہوتے ہیں اور چونکہ حضرت عیسی کے بارے میں بائبل میں مسح کرنے کا ذکر آتا ہے اور وہ مردوں کو زندہ بھی کر دیا کرتے تھے یعنی ان کو چلا دیا کرتے تھے اسی وجہ سے مسیح کے بنیادی معنوں میں (کسی مذہبی شے، تیل، پانی وغیرہ سے ) مسح کیا ہوا اور مردوں کو چلانے والا دونوں مفاھیم شامل ہیں اتمامِ حجت کے لیے یہ تذکرہ بھی ضروری محسوس ہوتا ہے کہ اسی سح سے ماخوذ سیح (یعنی چلانے والا) سے اردو کے الفاظ سیاح (یعنی بہت سفر کرنے والا) اور سیاحت (یعنی طویل سفر) بھی اخذ کیے جاتے ہیں، اول الذکر کے لیے انگریزی میں tourist اور بعد الذکر کے لیے tourism کے الفاظ آتے ہیں۔
متعلقہ صفحات

* یسوع
* عیسیٰ علیہ السلام
* مسیحیت
* مسیحا
* نجات دہندہ
* مسیحا مختلط
* مسیح
* سیاحت اور سیاح
حوالہ جات

زمرہ:خاندانی ناموں والے ضد ابہام صفحات
زمرہ:مذہبی اصطلاحات
زمرہ:نفسیاتی اصطلاحات
زمرہ:طبی اصطلاحات
مسیح

مسیح یا مسیحا بطور نجات دہندہ کا تصور ابراہیمی ادیان میں ایسے نجات دہندہ کے طور پرلیا جاتا ہے جو لوگوں کو مصیبتوں سے نجات دلائے گا اور دنیا میں اُن لوگوں کے مذہب کو سربلند کرے گا۔ مسیحا کا تصور، یہودیوں، مسیحیوں، احمدیوں اور مسلمانوں ہاں موجود ہے۔کچھ لوگوں کا خیال ہے کہ یہ لفظ سیاحت سے نکلا ہے لیکن مسیح عبرانی زبان کا لفظ ہے، جہاں سے یہ دوسری زبانوں میں آیا۔
یہودیت

یہودی اپنے نجات دہندہ کا آخری معلوم نام یَبُل، یُوبِل یا ہُبَل بتاتے ہیں اور اس کا لقب ان کے ہاں مسیحا یا مَسِیّا ہے۔
مسیحیت

تصغیر|200px
مسیحیوں میں یسوع مسیح کو اُن کا نجات دہندہ سمجھا جاتا ہے، بائبل میں یسوع مسیح کو یہودیوں کا بادشاہ لکھا گیا ہے۔ انھیں ہی وہ مسیح مانا گیا ہے جس کا یہودی انتظار کر رہے تھے۔ مزید یسوع مسیح کے متعلق اُن کا یہ تصور ہے کہ انھوں نے انسانوں کے گناہوں کا کفارہ اپنی جان دے کر کیا، اس لیے بھی وہ انسانیت کے نجات دہندہ ہیں۔
اسلام

اسلام میں سیدنا عیسیٰ بن مریم کو مسیح مانا جاتا ہے۔
احمدیہ
مزید دیکھیے

* مہدی
حوالہ جات

زمرہ:اسلام میں انبیا اور رسل
زمرہ:اسلامی الٰہیات
زمرہ:عبرانی الفاظ اور جملے
زمرہ:عقیدۂ مسیح
زمرہ:علم المسیح
زمرہ:مذہبی اصطلاحات
زمرہ:مسیحی الٰہیات
زمرہ:یہودی الٰہیات
زمرہ:یہودی۔مسیحی موضوعات
زمرہ:یہودی معادیات
زمرہ:مسیحی معادیات
زمرہ:ویکی ڈیٹا سے مطابقت رکھنے والی مختصر تفصیل
عمیل

عمیل (جمع: عمیلان) کا لفظ (client) کے متبادل اختیار کیا جاتا ہے اور اسے معیل۔ (server یا sponsor) کا متضاد تصور کیا جاتا ہے۔ عمیل سے مراد کسی بھی ایسی شے یا شخصیت کی ہوتی ہے کہ جو کسی دوسری شے یا شخصیت سے کسی قسم کی کوئی خدمت یا service حاصل کر رہی ہو۔ اب یہ عمیل یعنی خدمات حاصل کرنے والا کسی بھی شعبۂ زندگی میں ہو سکتا ہے مثال کے طور پر کوئی کمپیوٹر جو کسی بالائی کمپیوٹر (معیل) سے خدمات حاصل کر رہا ہو اور ایسی صورت میں دونوں سے مل کر بننے والے نظام کو مشترکہ طور پر کلائنٹ و سرور کہا جاتا ہے۔ اسی طرح یہ عمیل کسی وکیل کا ایک (یعنی مفوض) بھی ہو سکتا ہے جس نے اپنی عدالتی کارروائی میں معاونت کے لیے اسے اپنا وکیل مقرر کیا ہو۔ اردو میں client کے لیے ایک اور لفظ، اسامی، بھی لغات میں دیکھنے میں آتا ہے جو کے عربی لفظ اسم سے ماخوذ ہے اور اپنے معنوں میں بنیادی طور پر، نام یافتہ، مذکور اور مشار (mentioned) کا مفہوم رکھتا ہے، اسامی کی جمع اسامیاں کی جاتی ہے۔ لفظ اسامی عربی میں client سے زیادہ فارسی میں بطور موکل کے مترادف، زیادہ مستعمل ہے۔ اسامی کے اسی بنیادی مفہوم یعنی مذکور سے اردو میں اس لفظ کا ایک منفرد استعمال کسی ملازمت کی جگہ، عہدے (post) کے لیے آتا ہے، جبکہ اس کے علاوہ لفظ اسامی، عام اردو بول چال میں کسی شخص سے (عموما ناجائز) نفع حاصل کرنے کے لیے بکثرت استعمال ہوتا ہے بہرحال اسامی کا لفظ متعدد مختلف مفاہیم کا حامل ہے جبکہ عمیل، نسبتا client کے (خدمات حاصل کرنے والے) کے مفہوم کے زیادہ نزدیک آتا ہے۔
حوالہ جات
پیامبر

پیام بر یا پیامبر (messenger) ایک ایسا شخص جو پیغامات اور خطوط وغیرہ ایک جگہ سے دوسری جگہ پہنچانے کا کام کرتا ہے۔
تسمیات

پیامبر دراصل فارسی کے دو الفاظ پیام اور بر کی مرکب اصطلاح ہے ۔، اور اِس کی جمع پیامبران کی جاتی ہے۔ اِس کے لیے اُردو میں اَور بھی الفاظ مستعمل ہیں جیسے پیغامبر یا پیغمبر پیغام رساں ، نامہ رساں اور نامہ بر
قاصد کا لفظ خاص طور پر اُس پیامبر کے لیے مستعمل ملتا ہے جو سرکاری اداروں میں پیغام رسانی کا فعل سر انجام دیتا ہو۔
شمارندیات

* ایک فوری پیام‌کاری اسامی (instant messaging client) یا عموماً ایک خدمت۔
حیاتیات و کیمیا

* کیمیائی پیامبر یا انگیزہ، ایک سالمہ جو خلیاتی اشارہ کاری کے لیے استعمال کیا جاتا ہے۔
* پیامبر آر این اے، دنا سے اطلاعات لانے والا RNA۔
نیز دیکھیے

* ہرکارہ (courier)
حوالہ جات
بیرونی روابط

* ایک اُردو آن لائن لُغت پر انگریزی لفظ messenger کی معانی


زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
Para (ضدابہام)

* طب تولید میں para اور -para (یعنی بطور لاحقہ) سے مراد اس شخصیت (یعنی ماں یا والدہ) کی ہوتی ہے جس نے ایک یا زائد، قابلِ حیات اولاد (بچوں / انسال) کو ولادت دی ہو؛ دیکھیے، والدہ (para)۔
* علم نفسیات میں para- (یعنی بطور سابقہ) یہ لفظ تین یکسر جدا معنوں میں آتا ہے۔
# نقص اور خرابی و بینظمی کے معنوں میں اس کا متبادل خلل آتا ہے، جیسے خلل عقلی (paraphrenia)۔
# قریبی، متعلقہ اور معاون کے معنوں میں اس کا متبادل مجاور آتا ہے، جیسے مجاور درقیہ (parathyroid) اور مجاور طبی (paramedical)۔
# ورائے طبیعی، مابعد اور بالا کے معنوں میں اس کا متبادل مافوق آتا ہے، جیسے مافوق الفطرت (paranormal)، مافوقی نفسیات (parapsychology) اور مافوقی طبیعیات (paraphysics)۔
* علم کیمیاء میں para (کیمیاء) کے دو مفاہیم ہو سکتے ہیں۔
# متضاد کے معنوں میں جیسے کیمیائی سابقہ، paradichlorobenzene۔
# نسبتی، قرابت دار اور isomer کے معنوں میں جیسے، paraldehyde۔


زمرہ:نفسیاتی اصطلاحات
زمرہ:طبی اصطلاحات
زمرہ:انگریزی زبان کے عنوان والے صفحات
زمرہ:نام مقامات ضد ابہام صفحات
زمرہ:اختصارات
فوری پیام رسانی

فوری پیام کاری (instant messaging / IM)، دراصل دو یا زائد اشخاص کے درمیان ٹائپ شدہ متن کی بنیاد پر وقت‌الحقیقی ابلاغ کی ایک شکل ہے۔ اس متن کو کسی جالکار مثلاً انٹرنیٹ پر متصل اختراعات کے ذریعے پہنچایا جاتا ہے۔
نیز دیکھیے

* یاہو! پیامبر (Yahoo! Messenger)
* گپ خانہ (chat room)
* معاجالی پیامبر (LAN messenger)
* متن پیام‌کاری (text messaging)

زمرہ:آن لائن بات چیت
زمرہ:انٹرنیٹ ریلے چیٹ
زمرہ:انٹرنیٹ کی ثقافت
زمرہ:روئےخط گپ
زمرہ:سماجی نیٹ ورک خدمات
زمرہ:فوری پیام‌کاری
زمرہ:ویڈیو آواز رسائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:سماجی ذرائع ابلاغ
انجمن

انجمن (Club)،مشترک مقصد کے لیے کلب یا تنظیم برائے اشتراک قائم کرنا؛ ملنا؛ اکٹھا ہونا؛ مل جانا؛ متحد ہونا؛ متفق ہونا؛ (Together کے ساتھ) آپس میں مل کر کسی مقصد کے لیے رقم یا چندہ جمع کرنا۔ (فعل متعدی) ڈنڈے سے پیٹنا؛ ڈنڈے لگانا؛ ڈنڈے مارنا؛ بندوق کے کندے سے مارنا؛ مشترک مقصد یا فنڈ کے لیے چندہ دینا؛ ملانا؛ متحد کرنا؛ گڈمڈ کرنا؛ چندے سے روپے جمع کرنا؛ شرکت کرنا؛ باندھنا؛ مدد کرنا؛ اعانت کرنا؛ فائدہ پہنچانا؛ اپنی فوج کو گڈ مڈ کرنا۔

جمع: انجمنان / انجمان / انجمن ہا
مزید دیکھیے

* مزدور انجمن
* انجمن اساتذہ اردو کیرلا
حوالہ جات

زمرہ:فیصلہ طلب
زمرہ:انجمنیں اور برادریاں
زمرہ:مشارکات
زمرہ:اقسام تنظیمات
زمرہ:مدنی معاشرہ
زمرہ:عمومی ادارے
زمرہ:تنظیمیں
زمرہ:قانونی اصطلاحات
آزاد سوفٹویئر

آزاد سافٹ ویئر (free software)، اس سافٹ ویئر کو کہا جاتا ہے جس کا استعمال و مطالعہ اور اس میں ترمیم کے لیے کسی بھی قسم کی پابندی نہ ہو۔
نیز دیکھیے

* آزاد مواد (free content)


آزاد سوفٹویئر
زمرہ:مفت سافٹ ویئر
زمرہ:اجازہ سافٹ ویئر
زمرہ:اجازہ سوفٹویئر
زمرہ:اجازہ مصنع لطیف
زمرہ:اطلاقی اخلاقیات
زمرہ:رقمی انقلاب
زمرہ:سافٹ ویئر کے اجازت نامے
زمرہ:مفت
زمرہ:ویکی ڈیٹا سے مختلف مختصر وضاحت
زمرہ:مفت اور آزاد-مصدر سافٹ ویئر
زمرہ:قانون کاپی رائٹ
زمرہ:کمپیوٹنگ اصطلاحات
زمرہ:قانون
زمرہ:سافٹ ویئر
دیپالپور

دیپالپور اوکاڑہ سے 25کلومیٹر کے فاصلے پر واقع ہے۔ دیپالپور ایک انتہائی قدیم شہر ہے۔
تاریخ

دیپالپورکو سری چند نے آباد کیا تھا اور اس کا نام سری نگر رکھا تھا اس کے بعد اس کے بیٹے ہر سنگھ نے یہاں فصیل تعمیر کرائی اور بعد ازاں اس کا نام دیپالپور ہو گیا۔ دیپالپور کا موجودہ نام دیپا کے نام سے منسوب ہے ،جو راجا سالواہن کا بیٹا تھا۔ اس نے شہر کو دوبارہ تعمیر کرایا تھا۔
عہد بہ عہد

سکھوں کے عہد میں دیپالپور کی حیثیت ایک تعلقہ کی تھی۔1810ء تک یہ نکئی خاندان کی جاگیر رہا۔ نکئی خاندان سے لینے کے بعد کنور کھڑک سنگھ اور 1928ء میں سردار جوند سنگھ موکل کی جاگیر میں شامل ہوا۔ 1840ء میں اس کی موت تک وہ اس کی جاگیر میں رہا، پھر اس کے بعد اس کا بیٹا بیلا سنگھ اس کا جانشین بنا۔ انگریزوں کے پنجاب پر قبضے تک وہ جاگیر پر قابض رہا۔ یہاں متعدد قدیم عمارتوں کے آثار پائے جاتے ہیں۔ ان میں لالو جسراج کا مندر، شاہ جہاں دور کے وزیر خان خاناں کی تعمیر کردہ مسجد، امام شاہ اور محمود شاہ نامی بزرگوں کے مزارات قابلِ ذکر ہیں۔
موجودہ عہد

1919ء کی ایک رپورٹ کے مطابق یہ قصبہ ضلع ساہیوال (منٹگمری) کی تحصیل تھا اب یہاں طلبہ و طالبات کے الگ الگ ڈگری کالج، تحصیل سطح کی عدالتیں، دفاتر، اہم قومی بنکوں کی شاخیں، تحصیل ہیڈ کوارٹر ہسپتال متعدد ہائی، مڈل اور پرائمری اسکول موجود ہیں۔ کپاس، گندم، گنا یہاں کی اہم زرعی پیداوار ہیں جبکہ شہر میں تجارت کی متعدد مارکٹیں اور بازار ہیں۔ پرانا شہر تین دروازوں ٹھٹھیاری دروازہ، ملتانی دروازہ اور شمالی دروازہ کے اندر ہے جبکہ کئی جدید آبادیاں ان کے گرد آباد ہو چکی ہیں۔
ذاتیں

آرین کامیانہ ، بیگوکا ، سید (بخاری, گیلانی) ، قاضی ، شیخ ، کھوکھر ، وٹو ، بھٹی ، پٹھان (خان) ، جوہیا ، جاٹ کھرل ,وٹو ، آرین ، بھٹی راجپوت ، جوہیا ، ، کھوکھر ،،کمہاروں کی مختلف گودیں جیسے سوخل،،رحمانی وغیرہ
حوالہ جات

زمرہ:تاریخ پاکستان
زمرہ:ضلع اوکاڑہ
زمرہ:ضلع اوکاڑہ کے آباد مقامات
زمرہ:فیصلہ طلب
زمرہ:ویکی ڈیٹا سے مطابقت رکھنے والی مختصر تفصیل